gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3234, del 04-05-1998 (1998/3180)

Informació pública del Projecte de Reparcel·lació Voluntària de la Unitat d'Execució G.P.-1.
--------------------------------------------------------------------------------------------

### Dades del document

Número de DOGV
:   3234

Data del DOGV
:   04-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3180


Organisme emissor
:   Ajuntament de la Pobla de Vallbona

Tipus de document
:   Anunci

Informació pública del Projecte de Reparcel·lació Voluntària de la Unitat d'Execució G.P.-1. [1998/M3180]
  
El Ple de l'Ajuntament, en sessió extraordinària del dia 27 de març de 1998, va acordar sotmetre a informació pública, per termini de 20 dies, en un diari d'informació pública editat a la Comunitat Valenciana i en el Diari Oficial de la Generalitat Valenciana, el Projecte de Reparcel·lació Voluntària de la Unitat d'Execució G.P.-1 delimitada en el Pla Parcial Sector II-1 del Sòl Urbanitzable i dels terrenys exteriors necessaris per a executar elements de la xarxa primària i de dotacions públiques, identificat amb la clau 6.0-39-S (Mas de Tous), sol·licitat pel senyor Jesús García Pitarch, en representació de l'entitat Agrupació d'Interés Urbanístic G.P.-1.
  
Se sotmet a informació pública pel termini de 20 dies, a partir de la seua publicació en el Diari Oficial de la Generalitat Valenciana, als efectes que qui vulga puga examinar l'expedient, que es troba en la Secció d'Urbanisme d'aquest Ajuntament, i puguen formular-se les al·legacions pertinents; tot això de conformitat amb els articles 46 i 76.5 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3364, del 03-11-1998 (1998/8734)

RESOLUCIÓ de 13 d'octubre de 1998, del Rectorat de la Universitat de València, per la qual es fa pública la llista d'aprovats de les proves selectives d'accés al grup A, sector administració especial, torn lliure, tècnic d'avaluació i anàlisi organitzativa d'aquesta universitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3364

Data del DOGV
:   03-11-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8734


Organisme emissor
:   Universitat de València

Tipus de document
:   Resolució

RESOLUCIÓ de 13 d'octubre de 1998, del Rectorat de la Universitat de València, per la qual es fa pública la llista d'aprovats de les proves selectives d'accés al grup A, sector administració especial, torn lliure, tècnic d'avaluació i anàlisi organitzativa d'aquesta universitat. [1998/M8734]
  
Aquest Rectorat, fent ús de les atribucions que li confereix la legislació vigent, i una vegada finalitzat el procediment selectiu de les proves selectives d'accés al grup A, sector administració especial, torn lliure, convocades per Resolució del Rectorat del 16 de març de 1998, i en aplicació de la base sisena de la convocatòria (publicada al DOGV núm. 3.222) fa pública la llista d'aprovats, amb la puntuació final obtinguda (annex I).
  
En el termini de 10 dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana, els aprovats hauran de presentar al Servei de Personal (PAS), fotocòpia compulsada del títol acadèmic exigit en la convocatòria.
  
La convocatòria, les bases, i els actes administratius que es deriven d'aquesta i de les actuacions del tribunal, podran ser impugnats pels interessats en els casos i en la forma establits per la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 13 d'octubre de 1998.- El vicerector d'Organització Administrativa: Lluís Guia i Marín.
  
ANNEX I
  
Llista d'aprovats
  
Ordre DNI Cognoms i nom Puntuació
  
final
Diari Oficial de la Generalitat Valenciana


Sumari del DOGV 3255, del 02-06-1998 (1998/3801)

Recurs contenciós administratiu número 02/1124/1997.
----------------------------------------------------

### Dades del document

Número de DOGV
:   3255

Data del DOGV
:   02-06-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/3801


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1124/1997. [1998/Q3801]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que el senyor Germán Ferrer Segovia ha interposat un recurs contenciós administratiu, amb el número 02/1124/1997, contra la Resolució de 26 de desembre de 1996, del director general per a la Modernització de les Administracions Públiques, sobre la modificació de la classificació de lloc de treball.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3352, del 16-10-1998 (1998/7890)

RESOLUCIÓ de 15 de setembre de 1998, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol II al capítol I (article 13) en el programa 442.40 Restauració i Protecció dels Recursos Naturals, per un import de cent vint-i-cinc mil pessetes (125.000 PTA).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3352

Data del DOGV
:   16-10-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/7890


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 15 de setembre de 1998, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol II al capítol I (article 13) en el programa 442.40 Restauració i Protecció dels Recursos Naturals, per un import de cent vint-i-cinc mil pessetes (125.000 PTA). [1998/7890]
  
La Conselleria de Medi Ambient ha proposat transferir crèdit del capítol II del programa 442.40 Restauració i Protecció dels Recursos Naturals al capítol I (article 13) per a donar cobertura a les despeses d'assistència a cursos i seminaris de formació del personal de l'Àrea de Recursos Forestals, no incloses dins de la formació IVAP, per un import global de 125.000 pessetes.
  
En conseqüència, d'acord amb el que els articles 17 i 19 de la Llei 15/1997 de Pressupostos de la Generalitat Valenciana per a 1998, resolc
  
Primer
  
S'autoritza la minoració de crèdit en l'aplicació pressupostària 12.10.814.16.3 per import de 125.000 pessetes.
  
Segon
  
S'autoritza l'augment de crèdit en l'aplicació pressupostària 03.01.690.01.85 per import de 125.000 pessetes.
Diari Oficial de la Generalitat Valenciana


Sumari del DOGV 3335, del 22-09-1998 (1998/7933)

DECRET 121/1998, d'1 de setembre, del Govern Valencià, pel qual accepta la donació de 1.000 exemplars del llibre titulat Megadiversidad, efectuada per la Compañía Valenciana de Cementos Portland, SA.
-------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/09/01/121/dof/vci/html**

### Dades del document

Número de DOGV
:   3335

Data del DOGV
:   22-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7933


Data del document
:   01-09-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 121/1998, d'1 de setembre, del Govern Valencià, pel qual accepta la donació de 1.000 exemplars del llibre titulat Megadiversidad, efectuada per la Compañía Valenciana de Cementos Portland, SA. [1998/A7933]
  
Mitjançant document de data 21 d'abril de 1998, el senyor José Luis Sáenz de Miera Alonso, com a conseller delegat de la Compañía Valenciana de Cementos Portland, SA, fa donació, a la Generalitat Valenciana, de 1.000 exemplars del llibre titulat Megadiversidad, destinat i a benefici del projecte Centre d'Educació Mediambiental de la Comunitat Valenciana.
  
La Conselleria de Medi Ambient ha estimat d'interés l'acceptació de la donació indicada i proposa que es procedisca a la mencionada acceptació amb subjecció a les condicions imposades per la donant.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la donació indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 1 de setembre de 1998,
  
DECRETE
  
Article 1
  
Acceptar la donació realitzada per la Compañía Valenciana de Cementos Portland, SA, de 1.000 exemplars del llibre titulat Megadiversidad, editat per l'empresa Cemex, SA.
  
Article 2
  
Acceptar igualment la condició imposada per la donant de destinar els exemplars a benefici del projecte Centre d'Educació Mediambiental de la Comunitat Valenciana.
  
Article 3
  
La propietat dels béns donats s'haurà d'incorporar a l'Inventari General de Béns i Drets de la Generalitat Valenciana.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 1 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI
Diari Oficial de la Generalitat Valenciana


Sumari del DOGV 3155, del 05-01-1998 (1997/12252)

Rotlle d'apel·lació número 1.046/1995. Cèdula de notificació.
-------------------------------------------------------------

### Dades del document

Número de DOGV
:   3155

Data del DOGV
:   05-01-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1997/12266


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.046/1995. Cèdula de notificació. [97/Q12393]
  
La Secció Sisena de l'Audiència Provincial de València ha dictat, en el rotlle d'apel·lació número 1.046/1995, la sentència que té com a encapçalament i part dispositiva el que es diu tot seguit:
  
"Secció Sisena
  
- President: José Baró Aleixandre
  
- Magistrades:
  
· Ana Pérez Tórtola
  
· Carolina Castillo Martínez
  
València, 11 de novembre de 1997
  
La Secció Sisena d'aquesta Audiència Provincial, sent-ne ponent el magistrat José Baró Aleixandre, ha vist les actuacions de judici de fallida número 237/1989, promogudes davant el Jutjat de Primera Instància número 17 de València per Pipol's, SA, contra el Banco de Valencia, el comissari el senyor Vicente Andreu Fajardo, el dipositari el senyor José Luis Ramos, la Sindicatura de la Fallida i la Tresoreria General de la Seguretat Social, sobre qualificació de fallida i rehabilitació del fallit; pendents davant d'aquesta Secció en virtut del recurs d'apel·lació interposat pel demandant, Pipol's, representat per la procuradora María Alcalá Velázquez i dirigit pel lletrat Rafael Busutil Chillida. L'apel·lat, Sindicatura de la Fallida, ha comparegut representat pel procurador José Javier Arribas Valladares, sota direcció lletrada. El ministeri fiscal ha sigut part. Els apel·lats, Banco de Valencia, el senyor Vicente Andreu Fajardo, el senyor José Luis Ramos Fortea i la Tresoreria General de la Seguretat Social, no han comparegut.
  
Decisió
  
Desestimem el recurs i confirmem la sentència apel·lada dictada pel magistrat jutge de Primera Instància número 17 de València en les actuacions (actuació 5.ª, qualificació de la fallida 237/1989) de les quals prové aquest rotlle, amb al imposició a l'apel·lant, Pipol's, SA, de les costes preceptives d'aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Banco de Valencia, el senyor Vicente Andreu Fajardo i el senyor José Luis Ramos Fortea.
Diari Oficial de la Generalitat Valenciana


Sumari del DOGV 3255, del 02-06-1998 (1998/3823)

Recurs contenciós administratiu número 02/0572/1998.
----------------------------------------------------

### Dades del document

Número de DOGV
:   3255

Data del DOGV
:   02-06-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/3823


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0572/1998. [1998/Q3823]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que J. M. Management, SL, ha interposat un recurs contenciós administratiu, amb el número 02/0572/1998, contra la Resolució de 28 de novembre de 1997, del conseller de Presidència, Direcció General d'Interior, sanció expedient de multes número 312/97, sobre la multa per infracció de la Llei d'Espectacles, Establiments Públics i Activitats Recreatives.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3261, del 10-06-1998 (1998/4455)

Informació pública de l'aprovació de les memòries valorades per a la pavimentació de diversos carrers del Vedat.
----------------------------------------------------------------------------------------------------------------

### Dades del document

Número de DOGV
:   3261

Data del DOGV
:   10-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4455


Organisme emissor
:   Ajuntament de Torrent

Tipus de document
:   Anunci

Informació pública de l'aprovació de les memòries valorades per a la pavimentació de diversos carrers del Vedat. [1998/M4455]
  
Per la Resolució de l'Alcaldia número 515, de data 13 de març de 1998, s'han aprovat les memòries valorades que tenen per objecte la pavimentació dels carrers del Barranc del Galleg, Raconada del Palleter, Ademuz i Macastre, del Vedat, els pressupostos de les quals ascendeidxen a un total de 3.088.169 pessetes.
  
Contra l'esmentada resolució es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos. La interposició de l'expressat recurs requerirà la comunicació prèvia a l'òrgan que va dictar l'acte impugnat (article 110.3 de la Llei 39/1992).
Diari Oficial de la Generalitat Valenciana


Sumari del DOGV 3354, del 20-10-1998 (1998/7781)

Recurs contenciós administratiu número 02/3134/1997.
----------------------------------------------------

### Dades del document

Número de DOGV
:   3354

Data del DOGV
:   20-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7781


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/3134/1997. [1998/Q7781]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Josefa Concepción García Miñana i uns altres han interposat un recurs contenciós administratiu, amb el número 02/3134/1997, contra la Resolució de 3 d'abril de 1997, del director territorial de la Conselleria de Cultura, Educació i Ciència, sobre l'aplicació de retribucions corresponents al component retributiu del complement específic associat a sexennis.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3181, del 11-02-1998 (1998/820)

RESOLUCIÓ de 14 de gener de 1998, de la Universitat de València, per la qual nomena, en virtut de concurs, Antonio Pich Zardoya, catedràtic d'universitat de l'àrea de coneixement de Física Teòrica.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3181

Data del DOGV
:   11-02-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/820


Organisme emissor
:   Universitat de València

Tipus de document
:   Resolució

RESOLUCIÓ de 14 de gener de 1998, de la Universitat de València, per la qual nomena, en virtut de concurs, Antonio Pich Zardoya, catedràtic d'universitat de l'àrea de coneixement de Física Teòrica. [1998/M820]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València, de 28 de maig de 1997 (BOE de 13 de junio de 1997), per a la provisió de la plaça de catedràtic d'universitat de l'àrea de coneixement de Física Teòrica (concurs número 90/1997), i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària, i altres disposicions que la despleguen, resol:
  
Nomenar Antonio Pich Zardoya catedràtic d'universitat en l'àrea de coneixement de Física Teòrica, adscrita al Departament de Física Teòrica.
Diari Oficial de la Generalitat Valenciana


Sumari del DOGV 3292, del 23-07-1998 (1998/5625)

Rotlle d'apel·lació número 289/1996. Cèdula de notificació.
-----------------------------------------------------------

### Dades del document

Número de DOGV
:   3292

Data del DOGV
:   23-07-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/5625


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 897/1997. Cèdula de notificació. [1998/Q5625]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 897/1997, que prové del judici executiu número 245/1993, del Jutjat de Primera Instància número 1 de Picassent, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
La Secció Novena de l'Audiència Provincial de València, sent-ne el magistrada ponent María Antonia Gaitón Redondo, ha vist aquest rotlle d'apel·lació número 897/1997, que prové de les actuacions de judici executiu número 245/1993, promogudes davant del Jutjat de Primera Instància número 1 de Picassent, entre les parts; d'una, com a demandat apel·lant, Hernarver, SL, en liquidació, representat per la procuradora Mercedes Soler Monforte, y d'una altra, com a demandant apel·lat, Transportes Aduanas y Fletes, SA, incompareguda en aquesta alçada.
  
Decisió
  
Desestimem el recurs d'apel·lació formulat per la representació processal de l'entitat Hernaver, SL, en liquidació, contra la sentència de data 11 de juliol de 1997, dictada pel Jutjat de Primera Instància número 1 de Picassent en les actuacions de judici executiu número 245/1993, i confirmem íntegrament la resolució esmentada, amb expressa imposició de les costes causades en aquesta alçada a la part apel·lant.
  
Aquesta sentència és ferma i, amb un certificat literal d'aquesta resolució i l'ofici oportú, retorneu les actuacions originals al jutjat de procedència perquè consten i s'executen.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem."
  
I perquè el que s'ha acordat es complisca i valga de notificació a l'apel·lat incomparegut en aquesta alçada, Transportes Aduanas y Fletes, SA, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3170, del 27-01-1998 (1998/105)

Información pública de l'aprovació definitiva de l'estudi de detall referent als habitatges unifamiliars en filera al parc de l'Alteró.
---------------------------------------------------------------------------------------------------------------------------------------

### Dades del document

Número de DOGV
:   3170

Data del DOGV
:   27-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/105


Organisme emissor
:   Ajuntament de Silla

Tipus de document
:   Anunci

Información pública de l'aprovació definitiva de l'estudi de detall referent als habitatges unifamiliars en filera al parc de l'Alteró. [1998/M105]
  
El Ple de l'Ajuntament, en la sessió ordinària del dia 25 de novembre de 1997, ha aprovat definitivament l'estudi de detall, referent als habitatges unifamiliars en filera al parc de l'Alteró, d'acord amb el següent apartat dispositiu:
  
Primer
  
Aprovar definitivament l'estudi de detall, relatiu a l'ordenament dels conjunts d'habitatges unifamiliars en filera, situats en la Unitat d'Execució número 1 del Pla Parcial de l'Alteró, redactat i promogut per Promociones Urbalza-Valencia, SL. Així mateix, s'estima l'al·legació presentada ja que el tipus d'annex, d'1,50 metres per 6,00 metres aproximadament per cada parcel·la, no implica alteracions en el planejament aprovat.
  
Segon
  
Disposar que es publique el present acord en el Diari Oficial de la Generalitat Valenciana i que es notifique a les persones interessades, amb expressió dels recursos procedents, i trametre'l a la Comissió Territorial d'Urbanisme.
  
Cosa que es fa pública per a la seua efectivitat, en compliment del que preceptua l'article 140-6 del Reglament de Planejament Urbanístic.
  
Silla, 1 de desembre de 1997.- L'alcalde: Francesc Baixauli Mena.
  
Ajuntament de Silla